钦定古今图书集成/明伦汇编/闺媛典/第065卷 > 林淑温
## 钦定古今图书集成/明伦汇编/闺媛典/第065卷 > 林淑温

按《广东通志》：“林淑温白，延都人，继统之女。嘉靖间，年
十六，受琼山沈鲂聘。鲂赴省，没于途。女闻讣，即去栉
沐，朝夕哀恸。会海寇数百人掠其家，见女姿容，罄室
掳至海，女号哭，奋身投海。贼急救之，见其难犯，欲杀
其父母以胁之，女曰：‘辱吾身及吾父母，亦何颜于天
地’。遂碎首流血，啮舌而死。贼怜释其父母，葬女焉。事”
闻，建坊旌之，仍立祠祀。